Hrana od koje se gube kilogrami
Odrasle osobe dobijaju prosečno pola kilograma, svake godine, ali nova studija povezala neku hranu sa gubitkom težine na duge staze
Odrasle osobe dobijaju prosečno pola kilograma, svake godine, a vrsta hrane koju konzumiraju je važan činilac u tome. "kaže Dariuš Mozafarijan sa univerziteta Harvard. Doktor Dariuš Mozafarijan, vodeći istraživač u studiji koju je sproveo univerzitet Harvard, kaže da je hrana koja se obično povezuje sa povećanjem telesne težine ona koja je bogata skrobom, a najgori primer je krompir, ispečen, skuvan ili pržen. Ako se konzumira svakodnevno, u bilo kom obliku, može da doda više od pola kilograma odrasloj osobi svake četiri godine. Da bi se telesna težina kontrolisala na duži period, istraživači kažu da je mnogo važnije da se jede pravilno nego da se jedu manje količine, navodeći da je vrsta hrane mnogo važnija od običnog prebrojavanja kalorija. objašnjava dr Mozafarijan. Zasladjeni napici i čak potpuno prirodni sokovi takodje se povezuju sa nagomilavanjem kilograma. Lora Džefers je dijetetičar na Klivlendskoj klinici. Ona nije učestvovala u izradi studije ali veruje da ona potvrdjuje ono što dijetetičari i nutricionisti znaju već godinama o zasladjenim napicima. kaže Džefers. Medjutim, rezultati studije su takodje u suprotnosti sa uobičajenim vidjenjem. Za nekoliko vrsta visokokalorične hrane ustanovljeno je da ne izazivaju povećanje težine iako je njihovo konzumiranje povećano. To se odnosi posebno na koštuničavo voće, žitarice, jogurt, voće i povrće, koji su svi povezani sa smanjenjem telesne težine tokom vremena. Studija je takodje ustanovila da su faktori životnog stila, kao što su svakodnevene fizičke aktivnosti, vežbanje i spavanje, takodje važni činioci u svakom programu za održavanje težine. priča dr Mozafarijan. Studija je takodje ustanovila da zajedno sa odredjenim vrstama hrane, duži periodi gledanja televizije i hronična neispavanost takodje doprinose uvećanju telesne težine. Sa druge strane, naučnici su se iznenadili činjenicom da osobe koje konzumiraju više jogurta dnevno, bez obzira na njegovu masnoću, imaju tendenciju da izgube skoro polovinu kilograma, svake četiri godine.